एएमसीएटी टेस्ट देने के बाद उम्मीदवार अपने अकाउंट्स में लॉग इन करके आधिकारिक वेबसाइट से अपना एएमसीएटी स्कोरकार्ड देख या डाउनलोड कर सकते हैं. अपनी अंतिम प्रोफाइल स्कोर उपलब्ध होने के बाद एएमसीएटी एडमिन द्वारा इसे उन कंपनियों को भेजा जाता है जो आवश्यक स्किल सेट वाले उम्मीदवारों की तलाश में हैं. उम्मीदवार के स्कोर के आधार पर रिक्रूटर्स की तरफ से उम्मीदवार को इंटरव्यू कॉल आना शुरू हो जायेगा. उम्मीदवार का स्कोर जितना अधिक होगा उसके लिए इंटरव्यू के लिए कॉल अधिक से अधिक आएगा. सामान्यतः स्टैण्डर्ड के अनुसार 90+ मार्क्स को एएमसीएटी के लिए एक सम्मानजनक स्कोर माना जाता है.